
ΤΕΥΧΟΣ ΔΕΥΤΕΡΟ 


Αρ 


. Φύλλου 1395 


ΑΠΟΦΑΣΕΙΣ 

Αριθμ. απόφ. 23/56/29 -03-2018 

Κανονισμός Διδακτορικών Σπουδών του Τρήμα¬ 
τος Ιατρικής της Σχολής Επιστημών Υγείας του 
Δημοκριτείου Πανεπιστημίου Θράκης. 

Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α ), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α ), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου, να καταρτίσουν και 
να δημοσιεύσουν τους Κανονισμούς του άρθρου 45». 

3. Την αριθμ. πρωτ. ΔΠΘ/ΣΥΓΚ/25072/969/16-01 -2017 
απόφαση Συγκλήτου του Δ.Π.Θ., αναφορικά με τον 
ορισμό «Αναπληρωτών Πρύτανη - Μεταβίβαση αρ¬ 
μοδιοτήτων Πρύτανη - Αναπλήρωση Πρύτανη» (ΦΕΚ 
327/08.02.2017/Β). 

4. Την απόφαση της Συνέλευσης του Τμήματος Ιατρι¬ 
κής στην αρ. 6/27-02-2018 συνεδρίασή της. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 


ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ ΤΜΗ¬ 
ΜΑΤΟΣ ΙΑΤΡΙΚΗΣΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ ΤΟΥ 
ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ. 

Άρθρο 1 

Γενικές Αρχές 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας των Διδακτορικών Σπουδών του 
Τμήματος Ιατρικής της Σχολής Επιστημών Υγείας του 
Δημοκρίτειου Πανεπιστημίου Θράκης, όπως αυτός κα¬ 
ταρτίστηκε με απόφαση της Συνέλευσης του Τμήματος 
(αριθμ. 6/27-02-2018), εγκρίθηκε από τη Σύγκλητο του 
Δ.Π.Θ., δημοσιεύθηκε στην Εφημερίδα της Κυβερνήσε¬ 
ως, αναρτήθηκε στο διαδικτυακό τόπο του Τμήματος 
και κοινοποιήθηκε στο Υπουργείο Παιδείας, Έρευνας 
και Θρησκευμάτων. 

Άρθρο 2 

Σκοπός - Αντικείμενο 

Οι Διδακτορικές Σπουδές παρέχουν εξειδίκευση στα 
γνωστικά πεδία του Τμήματος Ιατρικής του Δημοκρίτει- 
ου Πανεπιστημίου Θράκης, αλλά και σε συγγενή πεδία 
και οδηγούν στην απόκτηση Διδακτορικού Διπλώμα¬ 
τος. Αποσκοπούν στην προαγωγή της γνώσης και της 
πρωτότυπης επιστημονικής έρευνας, καθώς και στη 
συγκρότηση επιστημόνων ικανών να συμβάλουν στην 
πρόοδο της επιστήμης, της έρευνας και των εφαρμο¬ 
γών. Οι Διδάκτορες προορίζονται να στελεχώσουν το 
εκπαιδευτικό, ερευνητικό και επιχειρηματικό δυναμικό 
της Ελλάδας και του εξωτερικού. 

Άρθρο 3 

Νομικό πλαίσιο 

Οι Διδακτορικές Σπουδές του Τμήματος Ιατρικής του 
Δ.Π.Θ. οργανώνονται και λειτουργούν σύμφωνα με τις 
διατάξεις του ν. 4485/2017 (ΦΕΚ Α' 114) και των εν ισχύι 
ευρισκομένων σχετικών διατάξεων και αποφάσεων. 

Άρθρο 4 

Αρμόδια Όργανα 

Αρμόδια όργανα για την οργάνωση των διδακτορικών 
σπουδών είναι: 

α) η Συνέλευση του Τμήματος. 

β) η Σύγκλητος του Δ.Π.Θ.. 

Άρθρο 5 

Κριτήρια Επιλογής Υποψηφίων Διδακτόρων 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα Ιατρικής του Δ.Π.Θ. έχουν 
όσοι/ες πληρούν τουλάχιστον τις κάτωθι προϋποθέσεις: 

■ Είναι κάτοχοι πτυχίου Α.Ε.Ι. (Πανεπιστημίου ή Τ.Ε.Ι.) 
της ημεδαπής ή αναγνωρισμένου ως ομοταγούς ιδρύ¬ 
ματος της αλλοδαπής και υπάγονται στις παρακάτω δυο 
κατηγορίες (I και II). 

• Γνώση τουλάχιστον μίας ξένης γλώσσας 

Κατηγορία I 

• Είναι κάτοχοι Διπλώματος Μεταπτυχιακών Σπουδών 
(Δ.Μ.Σ.) Α.Ε.Ι. (Πανεπιστημίου ή Τ.Ε.Ι.) της ημεδαπής ή 
αναγνωρισμένου ως ομοταγούς ιδρύματος της αλλοδα¬ 
πής ή ενιαίου και αδιάσπαστου τίτλου σπουδών μετα¬ 
πτυχιακού επιπέδου του άρθρου 46 του ν. 4485/2017. Οι 
υποψήφιοι αυτής της κατηγορίας πρέπει να υπάγονται 
σε μία από τις κάτωθι κατηγορίες: 

- Πτυχιούχοι Ιατρικής με Δ.Μ.Σ. 

- Πτυχιούχοι Βιοεπιστημών: Οδοντιατρικής, Φαρμα¬ 
κευτικής, Κτηνιατρικής, Βιολογίας, Μοριακής Βιολο¬ 
γίας και Γενετικής, Βιοχημείας, Βιοτεχνολογίας, Ψυχο¬ 
λογίας, Νοσηλευτικής με Δ.Μ.Σ. 

- Πτυχιούχοι άλλων τμημάτων Α.Ε.Ι. με συναφές Δ.Μ.Σ. 

- Πτυχιούχοι άλλων τμημάτων Α.Ε.Ι. χωρίς Δ.Μ.Σ. με 
συναφές διδακτορικό. 

Κατηγορία II 

Σε εξαιρετικές περιπτώσεις, γίνονται δεκτοί/ές ως 
Υποψήφιοι/ες Διδάκτορες και μη κάτοχοι Διπλώματος 
Μεταπτυχιακών Σπουδών υπό τις εξής αναγκαίες προ¬ 
ϋποθέσεις: 

1. Πτυχιούχοι Ιατρικής με άριστα (ή με βαθμό που να 
περιλαμβάνεται στο 10%των υψηλότερων βαθμών των 
τριών τελευταίων περιόδων αποφοίτησης του Τμήματος). 

2. Πτυχιούχοι Ιατρικής με βαθμό τουλάχιστον Λίαν Κα¬ 
λώς, εφόσον πληρούν ένα από τα παρακάτω κριτήρια: 

α. Κατοχή 2ου πτυχίου Α.Ε.Ι. συναφούς αντικειμένου. 

β. Ειδικότητα > 2 έτη. 

γ. Πιστοποιημένη εργασία σε ερευνητικά προγράμμα¬ 
τα τουλάχιστον ετήσιας διάρκειας που θα αποδεικνύεται 
με αντίγραφο της σύμβασης με τον Ειδικό Λογαριασμό 
ή το φορέα χρηματοδότησηςτου έργου ή πιστοποιημέ¬ 
νη εργασία σε αναγνωρισμένο ίδρυμα του εξωτερικού 
διάρκειας τουλάχιστον ενός έτους. 

δ. Βράβευση επιστημονικής εργασίας ή επιστημονικών 
εργασιών σε πανελλήνια ή διεθνή συνέδρια ανεξαρτή¬ 
τως σειράς ονόματος. 


ε. Υποτροφία αριστείας ή διάκριση κατά τη διάρκεια 
των πτυχιακών σπουδών. 

στ. Εξασφάλιση υποτροφίας για τον υποψήφιο από το 
Ιδρυμα Κρατικών Υποτροφιών (Ι.Κ.Υ.) ή από άλλο αντί¬ 
στοιχο οργανισμό (πχ. ιδρύματα, ινστιτούτα, επιστημο¬ 
νικές εταιρείες). 

3. Πτυχιούχοι Βιοεπιστημών: Οδοντιατρικής, Φαρμα¬ 
κευτικής, Κτηνιατρικής, Βιολογίας, Μοριακής Βιολογίας 
και Γενετικής, Βιοχημείας, Βιοτεχνολογίας, Ψυχολογίας, 
Νοσηλευτικής με > 1 δημοσίευση σε επιστημονικά περι¬ 
οδικά ΜθάΙίηθ/151 ανεξαρτήτως σειράς ονόματος υποψη¬ 
φίου, εφόσον πληρούν ένα από τα παρακάτω κριτήρια. 

α. Κατοχή 2ου πτυχίου Α.Ε.Ι. συναφούς αντικειμένου, 

β. Πιστοποιημένη εργασία σε ερευνητικά προγράμμα¬ 
τα τουλάχιστον ετήσιας διάρκειας που θα αποδεικνύεται 
με αντίγραφο της σύμβασης με τον Ειδικό Λογαριασμό 
ή το φορέα χρηματοδότησηςτου έργου ή πιστοποιημέ¬ 
νη εργασία σε αναγνωρισμένο ίδρυμα του εξωτερικού 
διάρκειας τουλάχιστον ενός έτους. 

γ. Βράβευση επιστημονικής εργασίας ή επιστημονικών 
εργασιών σε πανελλήνια ή διεθνή συνέδρια ανεξαρτή¬ 
τως σειράς ονόματος. 

δ. Υποτροφία αριστείας ή διάκριση κατά τη διάρκεια 
των πτυχιακών σπουδών. 

ε. Εξασφάλιση υποτροφίας για τον υποψήφιο από το 
Ιδρυμα Κρατικών Υποτροφιών (Ι.Κ.Υ.) ή από άλλο αντί¬ 
στοιχο οργανισμό (π.χ. ιδρύματα, ινστιτούτα, επιστημο¬ 
νικές εταιρείες). 

Οι υποψήφιοι κατηγορίας II υποχρεούνται να περα¬ 
τώσουν οργανωμένο κύκλο μαθημάτων σε Π.Μ.Σ. του 
Τμήματος Ιατρικής (εφόσον το ΔΠΘ διαθέτει Π.Μ.Σ. σε 
συναφές γνωστικό αντικείμενο). Ο αριθμός των μαθημά¬ 
των θα ορίζεται κατά το πρώτο έτος εγγραφής τους στο 
Διδακτορικό Πρόγραμμα Σπουδών από τη Συνέλευση 
στα πλαίσια του Π.Μ.Σ μετά από πρόταση του Επιβλέ- 
ποντος. 

Άρθρο 6 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής 

Ο μέγιστος χρόνος εκπόνησης της διδακτορικής δια¬ 
τριβής ορίζεται στα πέντε (5) πλήρη ημερολογιακά έτη. 
Σε εξαιρετικές περιπτώσεις, π.χ. προβλήματα υγείας ή 
περιπτώσεις ανωτέρας βίας, ο παραπάνω χρόνος δύ- 
ναται να παραταθεί για ένα (1) επιπλέον έτος, μετά από 
αίτηση του/της υποψηφίου/ας και τεκμηριωμένη από¬ 
φαση της Συνέλευσης του Τμήματος. Με το πέρας της 
μέγιστης διάρκειας εκπόνησης, η οποία δεν μπορεί να 
υπερβαίνει τα επτά (7) έτη, ο/η υποψήφιος/α διδάκτορας 
είναι υποχρεωμένος να υποβάλει αιτιολογημένη αίτηση 
για παράταση, με πληροφορίες για τη φάση στην οποία 
βρίσκεται η εκπόνηση της Διδακτορικής Διατριβής υπο¬ 
γεγραμμένη από τα μέλη της τριμελούς. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής κατά την δημοσίευση του Κανονισμού, υπο- 

χρεούνται στην ολοκλήρωση της εντός διετίας. Μετά το 
πέρας της μέγιστης διάρκειας εκπόνησης διδακτορικής 
διατριβής οι υποψήφιοι/ες διδάκτορες διαγράφονται 
από τον κατάλογο των υποψήφιων διδακτόρων του 
Τμήματος. 

Ο/Η υποψήφιος/α διδάκτορας σε ειδικές περιπτώσεις 
και με αιτιολογημένη αίτηση μπορεί να αιτηθεί αναστο¬ 
λής σπουδών μια φορά κατά τη διάρκεια των διδακτο¬ 
ρικών σπουδών του για χρονικό διάστημα που δεν μπο¬ 
ρεί να είναι μεγαλύτερο των δύο (2) ετών, η οποία μετά 
από επαρκώς αιτιολογημένη εισήγηση της Τριμελούς 
Συμβουλευτικής Επιτροπής, εγκρίνεται με απόφαση 
της Συνέλευσης του Τμήματος. Κατά τη διάρκεια της 
αναστολής αίρεται η ιδιότητα του/της υποψήφιου/ας 
διδάκτορα και τα εξ' αυτής απορρέοντα δικαιώματα. Ο 
χρόνος της αναστολής δεν προσμετράται στο μέγιστο 
συνολικό χρόνο εκπόνησηςτης Διδακτορικής Διατριβής. 
Δεν προσμετράται επίσης στο μέγιστο αριθμό των υπο¬ 
ψηφίων διδακτόρων μέλους Δ.Ε.Π. 

Μερική τροποποίηση ή εξειδίκευση του τίτλου ή τυχόν 
αναπροσαρμογή του στα δεδομένα που προκύπτουν 
από την έρευνα του υποψηφίου διδάκτορα, μπορεί να 
πραγματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. 

Σημαντική αλλαγή όμως του τίτλου, η οποία υποδη¬ 
λώνει μεταβολή του αντικειμένου έρευνας, σημαίνει 
την έναρξη νέας διαδικασίας εκπόνησης διδακτορικής 
διατριβής και ακολουθείται η διαδικασία του παρόντος 
Κανονισμού. 

Άρθρο 7 

Δικαιώματα / Παροχές Υποψηφίων Διδακτόρων 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από την 
ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και για τους/τιςφοιτητές/τριεςτου β' 
κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά όργανα, κ.ά. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

Κατά την εκπόνηση της Διδακτορικής Διατριβής, ο/η 
υποψήφιος/α διδάκτορας ακολουθεί ιδιαίτερο πρό¬ 
γραμμα, το οποίο τον/την υποχρεώνει να συμμετέχει 
ενεργά στο εκπαιδευτικό πρόγραμμα της Κλινικής ή του 
Εργαστηρίου. Παράλληλα μπορεί να εργάζεται επιπρό¬ 
σθετα στη Βιβλιοθήκη και να λαμβάνει μέρος σε άλλες 
δραστηριότητες, που κρίνονται απαραίτητες για την 
επίτευξη του επιστημονικού στόχου, όπως συμμετοχή 
σε εξειδικευμένα μαθήματα, εργαστήρια, σεμινάρια, 
παρουσιάσεις και ημερίδες συναφείς με το αντικείμενο 
της Διδακτορικής Διατριβής. 


Άρθρο 8 

Υποχρεώσεις Υποψηφίων Διδακτόρων 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Επίσης στο τέλος κάθε ακαδημαϊκού έτους, κατά τους 
μήνες Μάιο και Ιούνιο, σε ημερομηνία που καθορίζεται 
από τον επιβλέποντα, ο/η υποψήφιος/α διδάκτορας υπο¬ 
βάλλει εγγράφως σε αυτήν αναλυτικό υπόμνημα σχετι¬ 
κά με την πρόοδο της Διδακτορικής του Διατριβής. Ο 
επιβλέπων μπορεί να επιβάλει και άλλες υποχρεώσεις, 
όπως προφορική παρουσίαση, υποβολή του κειμένου 
τμήματος της διατριβής κ.λπ. 

Αντίγραφο του υπομνήματος, καθώς και σχόλια επ' 
αυτού από τον /την επιβλέποντα/ουσα ή την Τριμελή 
Συμβουλευτική Επιτροπή και οι εκθέσεις προόδου κα- 
ταχωρούνται στον ατομικό φάκελο του/της υποψηφίου/ 
ας διδάκτορα. 

Άρθρο 9 

Διαδικασία Επιλογής Υποψηφίων Διδακτόρων 

α) Ενέργειες του/της υποψηφίου/ιας 

Ο/Η υποψήφιος/α υποβάλλει, μετά από συνεννόηση 
με τον προτεινόμενο στην αίτηση ως επιβλέποντα, σχε¬ 
τική αίτηση με τα απαιτούμενα συνοδευτικά έγγραφα 
στη Γραμματεία του Τμήματος. 

ΤοΤμήμα Ιατρικής του Δ.Π.Θ. μπορεί να προκηρύσσει 
θέσεις υποψηφίων διδακτόρων, οι οποίες δημοσιοποιού¬ 
νται δια του ημερησίου τύπου και αναρτώνται ηλεκτρο¬ 
νικά στον διαδικτυακό τόπο του Τμήματος. 

Στην αίτηση αναγράφεται ο προτεινόμενος τίτλος, η 
προτεινόμενη γλώσσα εκπόνησης, η οποία μπορεί να 
είναι διάφορη της ελληνικής, καθώς και ο/η προτεινόμε- 
νος/η ως επιβλέπων/ουσα της Διδακτορικής Διατριβής, 
ο/η οποίος /α ανήκει σε όσους/ες έχουν δικαίωμα επίβλε¬ 
ψης Διδακτορικής Διατριβής, σύμφωνα με τα οριζόμενα 
στο άρθρο 39 του ν. 4485/2017 και στο άρθρο 8 του 
παρόντος Κανονισμού και ο/η οποίος/α πρέπει να είναι 
του ιδίου , ή ελλείψει του ιδίου, συναφούς γνωστικού 
αντικειμένου. Στην περίπτωση που δεν οριστεί η γλώσσα 
συγγραφής συγκεκριμένης Διδακτορικής Διατριβής από 
τη Συνέλευση αυτή θα είναι η ελληνική. 

Η αίτηση συνοδεύεται από: α) αναλυτικό βιογραφικό 
σημείωμα του/της υποψηφίου/ιας και β) προσχέδιο διδα¬ 
κτορικής διατριβής, γ) αντίγραφο πτυχίου και μεταπτυ¬ 
χιακού διπλώματος. Στην περίπτωση που ο υποψήφιος 
είναι κάτοχος πτυχίου ή μεταπτυχιακού διπλώματος από 
Πανεπιστήμιο του εξωτερικού πρέπει να προσκομίσει και 
την ισοτιμία του τίτλου σπουδών του από το ΔΟΑΤΑΠ. 

Εάν ο/η υποψήφιος/α δεν είναι κάτοχος Δ.Μ.Σ., υπο¬ 
βάλλει: 

- Πιστοποιητικό για τη γνώση μιας ξένης γλώσσας. 

- Αναλυτική βαθμολογία ή πιστοποιητικό που αναφέ¬ 
ρει τον βαθμό πτυχίου. 

- Βεβαίωση σειράς κατάταξης κατά το ακαδημαϊκό 
έτος αποφοίτησης (στην περίπτωση που ο/η υποψήφι¬ 
ος/α ανήκει στο 10% των υψηλότερων βαθμών των τρι¬ 
ών τελευταίων περιόδων αποφοίτησης του Τμήματος). 

- και κατά περίπτωση: 

α. 

Κατοχή 2ου πτυχίου Α.Ε.Ι. 
συναφούς αντικειμένου 

Αντίγραφο 2ου πτυχίου 

β. 

> 2 έτη ειδικότητας 

Βεβαίωση του νοσοκο¬ 
μείου ότι έχει περατώσει 
το 2ο έτος ειδίκευσης 

Υ· 

> 1 δημοσίευση σε επιστη¬ 
μονικά περιοδικά ΜβάΙίηθ/ 
151 ανεξαρτήτως σειράς 
ονόματος υποψηφίου 

Ανάτυπο της δημοσιευ¬ 
μένης εργασίας 

δ. 

Πιστοποιημένη εργασία σε 
ερευνητικά προγράμματα 
τουλάχιστον ετήσιας διάρ¬ 
κειας που θα αποδεικνύεται 
με αντίγραφο της σύμβασης 
με τον Ειδικό Λογαριασμό ή 
το φορέα χρη ματοδότησης 
του έργου ή πιστοποιημένη 
εργασία σε αναγνωρισμένο 
ίδρυμα του εξωτερικού δι¬ 
άρκειας τουλάχιστον ενός 
έτους 

Βεβαίωση ή Αντίγραφο 
της σύμβασης του Ειδι¬ 
κού Λογαριασμού ή του 
φορέα χρηματοδότησης 
που διαχειρίζεται το έργο 
ή του αντίστοιχου οργα- 
νισμού/ιδρύματος όπου 
πραγματοποιήθηκε η 
εργασία 

ε. 

Βράβευση επιστημονικής 
εργασίας ή επιστημονικών 
εργασιών σε πανελλήνια ή 
διεθνή συνέδρια ανεξαρτή¬ 
τως σειράς ονόματος 

Αντίγραφο του βραβείου 
+ ανάτυπο της δημοσίευ¬ 
σης 

στ. 

Υποτροφία αριστείας ή διά¬ 
κριση κατά τη διάρκεια των 
πτυχιακών σπουδών 

Βεβαίωση του φορέα που 
παρείχε την υποτροφία 

ζ. 

Εξασφάλιση υποτροφίας 
για τον υποψήφιο από το 
Ίδρυμα Κρατικών Υποτρο¬ 
φιών (Ι.Κ.Υ.) ή από άλλο 
αντίστοιχο οργανισμό (πχ. 
ιδρύματα, ινστιτούτα, επι¬ 
στημονικές εταιρείες) 

Βεβαίωση του φορέα που 
παρείχε την υποτροφία 


Τέλος, ο/η υποψήφιος/α υποβάλλει δήλωση του 
ν. 1599/1986 (6) στην οποία δηλώνεται: 

- ότι ο υποψήφιος δεν εκπονεί άλλη Διδακτορική Δια¬ 
τριβή συγχρόνως σε ελληνικό ή ξένο Πανεπιστήμιο 

- αν ο υποψήφιος παράλληλα φοιτά σε ΠΜΣ για την 
απόκτηση Δ.Μ.Σ.. 

β) Ενέργειες του Τμήματος. 

Η Συνέλευση του Τμήματος η οποία διευθετεί κάθε 
θέμα που δεν προβλέπεται από τις επιμέρους διατάξεις 
της ισχύουσας νομοθεσίας και του παρόντος κανονι¬ 
σμού, στην αρχή κάθε Ακαδημαϊκού Έτους, ορίζει δύο 
Τριμελείς Επιτροπές από μέλη ΔΕΠ τουΤμήματος, αντί¬ 
στοιχες μετά γνωστικά αντικείμενα των Προκλινικών και 
των Κλινικών Τομέων τουΤμήματος. Η θητεία της κάθε 
Επιτροπής διαρκεί ένα ακαδημαϊκό έτος. 

Η Γραμματεία του Τμήματος Ιατρικής κοινοποιεί την 
αίτηση και τα απαιτούμενα δικαιολογητικά στον προ- 
τεινόμενο από τον/την υποψήφιο/α ως Επιβλέποντα 
Καθηγητή. Ο Επιβλέπων αφού αξιολογήσει τα δικαιο- 
λογητικά, μεριμνά: 


- Για τον Ορισμό του θέματος της Διδακτορικής Δια¬ 
τριβής 

- Για τη Σύνταξη πρωτοκόλλου της μελέτης 

- Για την έγκριση από το Επιστημονικό Συμβούλιο (ΕΣ) 
του Νοσοκομείου, αν πρόκειται για κλινική μελέτη 
εντός του Νοσοκομείου 

- Για την Έγκριση της Επιτροπής Ηθικής και Δεοντο- 
λογίαςτου Δημοκρίτειου Πανεπιστημίου Θράκης αν 
πρόκειται: 

- Για μελέτες ζώων Εργαστηρίων, για την οποία επι¬ 
πρόσθετα χρειάζεται έγκριση της Διεύθυνσης Κτη¬ 
νιατρικής. 

- Για μελέτες που διενεργούνται εκτός του Νοσοκο¬ 
μείου. 

- Για μελέτες που αφορούν στο γενικό πληθυσμό. 

- Τη γλώσσα συγγραφής της Διδακτορικής Διατριβής 

Μετά το πέρας της παραπάνω διαδικασίας ο προτεινό- 

μενος/η ως Επιβλέπων/ουσα, προτείνει στην Επιτροπή, 
στην οποία διαβιβάζει όλα τα παραπάνω έγγραφα, σε 
γενικές γραμμές το θέμα της Διδακτορικής Διατριβής και 
τα άλλα μέλη τηςΤριμελούς Συμβουλευτικής Επιτροπής 
που πρέπει να έχουν την ίδια ή συναφή επιστημονική 
ειδικότητα με το προς εκπόνηση θέμα της Διδακτορικής 
Διατριβής. 

Η Επιτροπή, η οποία έχει την αρμοδιότητα να ειση- 
γηθεί εάν ο υποψήφιος πληροί τις προϋποθέσεις που 
τίθενται από το νόμο και τον κανονισμό για εκπόνηση 
Διδακτορικής Διατριβής στο Τμήμα, ελέγχει το φάκελο 
των δικαιολογητικών του/της υποψήφιου/ας διδάκτορα. 
Κατά την εξέταση της αίτησης μπορεί να υπάρξουν σχό¬ 
λια ή ερωτήσεις από την Επιτροπή στα οποία ο υποψή¬ 
φιος φοιτητής και ο προτεινόμενος επιβλέπων οφείλουν 
να απαντήσουν. Η διαδικασία έγκρισης θα διακόπτεται, 
εφόσον δεν υπάρξει απάντηση επί των σχολίων από τους 
ενδιαφερομένους μέχρι την επόμενη συνεδρίαση της 
Επιτροπής και ο φάκελος θα επιστρέφεται στον προτει- 
νόμενο ως Επιβλέποντα. Εάν ο φάκελος είναι πλήρης, η 
Επιτροπή υποβάλλει στη Συνέλευση του Τμήματος εισή¬ 
γηση με αναλυτικό υπόμνημα, στο οποίο αναγράφονται 
ο λόγοι για τους οποίους ο/η υποψήφιος/α πληροί ή δεν 
πληροί τις προϋποθέσεις προκειμένου να γίνει δεκτός/ή. 
Επιπρόσθετα προτείνει τον/την επιβλέποντα/ουσα, 
ακόμη και αν αυτός/ή δεν έχει προταθεί από τον/την 
υποψήφιο/α. 

Η Συνέλευση τουΤμήματος, συνεκτιμώνταςτη διαθε¬ 
σιμότητα των μελών ΔΕΠ τουΤμήματος, αφού λάβει τη 
γνώμη του προτεινόμενου επιβλέποντος, συνεκτιμώ- 
ντας το υπόμνημα της Επιτροπής, εγκρίνει ή απορρί¬ 
πτει αιτιολογημένα την αίτηση του/της υποψηφίου/ας. 
Στην εγκριτική απόφαση της Συνέλευσης ορίζεται και η 
γλώσσα συγγραφής της Διδακτορικής Διατριβής. Η ημε¬ 
ρομηνία έναρξης της εκπόνησης της Διατριβής είναι η 
ημερομηνία της έγκρισης της αίτησης από τη Συνέλευση 
του Τμήματος. Αποκλειστικός υπεύθυνος για την τήρηση 
της διαδικασίας εκπόνησης της Διδακτορικής Διατριβής 
είναι ο Επιβλέπων Καθηγητής. 

Το θέμα της διδακτορικής διατριβής ορίζεται στην 
απόφαση της Συνέλευσης. Για την αλλαγή ή τροποποί¬ 
ηση του τίτλου της διδακτορικής διατριβής, αποφασί- 

ζει η Συνέλευση του Τμήματος, μετά από πρότασης της 
Τριμελούς Συμβουλευτικής Επιτροπής, και ενημερώνει 
τη γραμματεία του Τμήματος για την τροποποίηση του 
τίτλου στην οποία θα δηλώνει αν η αιτούμενη αλλαγή 
επιφέρει αλλαγές και στο πρωτόκολλο της μελέτης. 

Σημαντική αλλαγή του τίτλου, η οποία υποδηλώνει με¬ 
ταβολή του αντικειμένου έρευνας, σημαίνει την έναρξη 
νέας διαδικασίας εκπόνησης διδακτορικής διατριβής. 

Εφόσον η Διδακτορική Διατριβή παραμένει εντός των 
πλαισίων του αρχικού γνωστικού αντικειμένου, οι αλ¬ 
λαγές στην ερευνητική πρόταση και/ή στον τίτλο δεν 
θα επιφέρουν διακοπή της Διδακτορικής Διατριβής και 
έναρξη νέας. 

Σε κάθε περίπτωση η διδακτορική διατριβή πρέπει να 
είναι πρωτότυπη και να αποτελεί σημαντική συνεισφορά 
στην επιστημονική γνώση. 

Στην ίδια απόφαση, η Συνέλευση δύναται να καθορί¬ 
σει ως προϋπόθεση για την εκπόνηση της Διδακτορικής 
Διατριβής του/της υποψηφίου, την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις, όπως δημοσι¬ 
εύσεις προερχόμενες από τη διδακτορική διατριβή σε 
επιστημονικά περιοδικά, παρουσιάσεις σε εθνικά ή διε¬ 
θνή συνέδρια με σύστημα κριτών κ.λπ. 

Η Συνέλευση του Τμήματος κατόπιν αιτιολογημένης 
σύστασης της Τριμελούς Συμβουλευτικής Επιτροπής, 
είναι δυνατό να επιτρέψει στον/στην υποψήφιο/α διδά¬ 
κτορα να εργασθεί για ένα χρονικό διάστημα υπό την 
επίβλεψη Καθηγητή αλλοδαπού Πανεπιστημίου κάτω 
από όρους που εγκρίνουν η Τριμελής Συμβουλευτική 
Επιτροπή και η Συνέλευση του Τμήματος. 

Άρθρο 10 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του οικείου ή άλλου Α.Ε.Ι. ή ερευνητές Α', Β' ή Γ' βαθ¬ 
μίδας από ερευνητικά κέντρα (του άρθρου 13Α του 
ν. 4310/2014) συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017 όπως 
ισχύει, την επίβλεψη της Διδακτορικής Διατριβής και ορί¬ 
ζει Τριμελή Συμβουλευτική Επιτροπή, με αρμοδιότητα 
να παρακολουθεί και να υποστηρίζει την εκπόνηση και 
συγγραφή της. 

3. Ο Επιβλέπων Καθηγητής καθοδηγεί και υποστηρί¬ 
ζει την έρευνα του υποψηφίου διδάκτορα. Η λειτουργία 
της Συμβουλευτικής Επιτροπής είναι σημαντική, αλλά 
δεν υποκαθιστά τον ιδιαίτερο ρόλο του Επιβλέποντος 
Καθηγητή, του οποίου η εμπλοκή στην επιβλεπόμενη 
έρευνα είναι κρίσιμη. Ειδικότερα, η άμεση συνεργασία 
επιβλέποντος και υποψηφίου διδάκτορα πρέπει να είναι 
τακτική και συνεχής. 

4. ΣτηνΤριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 


α' βαθμίδας, αναπληρωτή και επίκουρου από το οικείο 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή 
από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση Διδακτορική Διατριβή. 
Θα πρέπει ωστόσο να αποφεύγεται η συγκρότηση Τρι¬ 
μελών Συμβουλευτικών Επιτροπών από μόνο ένα γνω¬ 
στικό αντικείμενο ή Επιστημονική περιοχή. Ως μέλη της 
Τριμελούς Συμβουλευτικής Επιτροπής είναι δυνατόν να 
ορίζονται και μέλη Δ.Ε.Π. τα οποία είναι σε άδεια. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος. Ο αριθμός των επιβλεπομένων διδακτο¬ 
ρικών διατριβών ανά Επιβλέποντα Καθηγητή δεν μπορεί 
να υπερβαίνει τις επτά (7). Οι περιπτώσεις συνεπίβλεψης 
Διδακτορικών Διατριβών δεν θα προσμετρώνται στο 
σύνολο. 

5. Αιτιολογημένα αιτήματα για αλλαγή σύνθεσηςΤρι- 
μελούς Συμβουλευτικής Επιτροπής γίνονται δεκτά μετά 
από αίτηση του Επιβλέποντος προς τη Συνέλευση του 
Τμήματος. 

6. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/ουσας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν 
αίτησης του/της υποψήφιου/ας διδάκτορα και σύμφω¬ 
νης γνώμης του/της νέου/ας προτεινόμενου/ης επιβλέ- 
ποντος/ας. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος/ας, ακόμη και καθ' 
υπέρβαση του μέγιστου αριθμού υποψήφιων διδακτό¬ 
ρων. Οι χρονικοί περιορισμοί που προβλέπονται για τη 
λήψη του διδακτορικού διπλώματος από τον υποψήφιο, 
εφόσον δεν μεταβάλλεται η ερευνητική περιοχή, παρα¬ 
μένουν ως είχαν και πριν την έγκριση της αλλαγής του 
Επιβλέποντος Καθηγητή ή κάποιου μέλους της Συμβου¬ 
λευτικής Επιτροπής. 

7. Αν ο/η αρχικός/ή επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της Διδακτορικής Διατριβής. 

8. Η Γραμματεία του Τμήματος οφείλει να αναρτήσει 
στο διαδικτυακό τόπο, στην ελληνική και στην αγγλική 
γλώσσα, τα ονόματα των Υποψηφίων Διδακτόρων, τους 
τίτλους και τις σύντομες περιλήψειςτων εκπονούμενων 
Διδακτορικών Διατριβών, τα ονόματα των επιβλεπό- 
ντων/ο υσών καιτων άλλων δύο (2) μελών τηςΤριμελούς 
Συμβουλευτικής Επιτροπής. 

Άρθρο 11 

Εκπόνηση Διδακτορικής Διατριβής 

με συνεπίβλεψη 

Το Τμήμα Ιατρικής του Δ.Π.Θ. είναι δυνατό να συνεργά¬ 
ζεται, σύμφωνα με όσα προβλέπονται στο άρθρο 43 του 
ν. 4485/2017, με Τμήματα Α.Ε.Ι., ερευνητικά κέντρα και 
ινστιτούτα του άρθρου 13Α του ν. 4310/2014, συμπερι¬ 
λαμβανομένων των ερευνητικών κέντρων της Ακαδημί¬ 
ας Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών, για την εκπόνηση διατριβών με 
συνεπίβλεψη. Τα σχετικά με τη διαδικασία εκπόνησης 
της διατριβής, χορήγησης ενιαίου ή χωριστού τίτλου κ.ά. 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται από τα συνεργαζόμεναΤμήματα/ 
φορείς και εγκρίνεται από την οικεία Σύγκλητο και τα 
συλλογικά όργανα διοίκησης των Ερευνητικών Κέντρων. 

Το Τμήμα Ιατρικής του Δ.Π.Θ. είναι δυνατό επίσης να 
συνεργάζεται με αναγνωρισμένα ως ομοταγή Ιδρύματα 
ή ερευνητικά κέντρα και ινστιτούτα της αλλοδαπής για 
την εκπόνηση διατριβών με συνεπίβλεψη. Τα σχετικά 
με τη διαδικασία εκπόνησης της διατριβής, χορήγησης 
ενιαίου ή χωριστού τίτλου κ.ά., προβλέπονται στο οικείο 
Ειδικό Πρωτόκολλο Συνεργασίας που καταρτίζεται σύμ¬ 
φωνα με όσα ορίζει η σχετική απόφαση του Υπουργού 
Παιδείας, Έρευνας και Θρησκευμάτων που δημοσιεύεται 
στην Εφημερίδα της Κυβερνήσεως. 

Άρθρο 12 

Πρόταση Διδακτορικής Διατριβής 
Η πρόταση της Διδακτορικής Διατριβής ορίζεται από 
τον/την υποψήφιο/α διδάκτορα σε συνεργασία με την 
Τριμελή Συμβουλευτική Επιτροπή. 

Το ερευνητικό πρωτόκολλο συντάσσεται σύμφωνα με 
τους διεθνείς κανόνες της έρευνας και τον Κώδικα Δεο¬ 
ντολογίας του Δ.Π.Θ. και αποτελεί αναπόσπαστο μέρος 
της αίτησης εκπόνησης διδακτορικής διατριβής 
Η συγγραφή της διδακτορικής διατριβής - ερευνητικού 
πρωτοκόλλου πρέπει να είναι τέτοια, ώστε η αξιολόγηση 
του να είναι εφικτή από μη αυστηρά εξειδικευμένους στο 
συγκεκριμένο αντικείμενο επιστήμονες. 

Η καταγραφή της υπάρχουσας επί του θέματος γνώ¬ 
σης πρέπει να γίνεται κατά τέτοιο τρόπο ώστε: 

ί. Να τεκμηριώνεται με παράθεση των αντίστοιχων 
βιβλιογραφικών παραπομπών 
Μ. Να απορρέουν αβίαστατα επιστημονικά ερωτήμα¬ 
τα, με τα οποία θα ασχοληθεί η διατριβή. 

Το βιολογικό υλικό που θα χρησιμοποιηθεί περιγρά- 
φεται με ακρίβεια, καθώς και οι πηγές προέλευσής του. 
Αν απαιτείται από το είδος της έρευνας, παρατίθεται 
ανάλυση ισχύος (ροννθΓ - 3Π3ΐγ5ΐ5) και αιτιολογούνται 
τυχόν αναμενόμενες παρεκκλίσεις από το προβλεπό- 
μενο μέγεθος του δείγματος. 

Σε περίπτωση χρησιμοποίησης πειραματόζωων θα 
πρέπει να τηρείται η προβλεπόμενη νομοθεσία. 

Συνιστάται τα ερευνητικά πρωτόκολλα για εκπόνηση 
Διδακτορικής Διατριβής να είναι στην Ελληνική γλώσσα 
και η κατάθεση πρωτοκόλλων στην Αγγλική να γίνεται 
μόνο στις περιπτώσεις όπου είτε ο/η υποψήφιος/α εί¬ 
ναι αλλοδαπός/ή ή συμμετέχει στην τριμελή αλλοδαπός 
επιστήμονας. 


Άρθρο 13 

Υποχρεώσεις Υποψηφίου Διδάκτορα 

κατά τη διαδικασία εκπόνησης 

Ο/Η υποψήφιος/α διδάκτορας, κάθε έτος παρουσιά¬ 
ζει προφορικά ενώπιον της Τριμελούς Συμβουλευτικής 
Επιτροπής και υποβάλλει εγγράφως σε αυτήν αναλυτικό 
υπόμνημα σχετικά με την πρόοδο της Διδακτορικής του 
Διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και οι εκθέσεις προόδου, κα- 
ταχωρούνται στον ατομικό φάκελο του/της υποψηφίου/ 
ας διδάκτορα. 

Το υπόμνημα πρέπει να συνοδεύεται πάντα από σύ¬ 
ντομη περιγραφή των πεπραγμένων και των επιτευγμά¬ 
των που πραγματοποιήθηκαν στα πλαίσια της εκπόνη¬ 
σης κατά το απερχόμενο έτος έκτασης τουλάχιστον 1000 
λέξεων. Η κατάθεση του υπομνήματος γίνεται κατά τους 
μήνες Μάιο και Ιούνιο, σε ημερομηνία που καθορίζεται 
από τον επιβλέποντα. 

Άρθρο 14 

Προϋποθέσεις λήψης διδακτορικού διπλώματος 

Απαραίτητη προϋπόθεση για τη σύσταση της Επταμε- 
λούς Εξεταστικής Επιτροπής (Ε.Ε.Ε.) για τη Διδακτορική 
Διατριβή ενός/μίας υποψηφίου/ας διδάκτορα αποτελεί 
η δημοσίευση όλων ή μέρους των αποτελεσμάτων της 
ερευνητικής εργασίας του σε διεθνές περιοδικό μετά από 
διαδικασία κρίσης (ρθθΓ Γθνίθνν) το οποίο να αναφέρεται 
στη διεθνή βάση δεδομένων 151. 

Για τη δημοσίευση αυτή, που πρέπει να έχει γίνει μέσα 
στη διάρκεια της εκπόνησης της Διδακτορικής Διατρι¬ 
βής, θα πρέπει να ισχύουν τα παρακάτω: ο Ο υποψήφιος 
πρέπει να είναι πρώτος συγγραφέας ή δεύτερος συγγρα¬ 
φέας με ίση συμμετοχή ("θηυΒί ςοηΐπόυΐίοη"). 

- Η δημοσίευση πρέπει να είναι πρωτότυπο άρθρο ή/ 
και άρθρο ανασκόπησης. 

-Το περιοδικό στο οποίο γίνεται η δημοσίευση θα 
πρέπει να έχει ΙπιρΒεΐ ΕΒεΐοκ 

Δημοσιεύσεις σε περιοδικά όπου ο επιβλέπων ή μέλος 
τηςΤριμελούς Συμβουλευτικής Επιτροπής είναι ο εκδό¬ 
της (θάίΐοΓ) δε θα γίνονται δεκτές. 

Στις περιπτώσεις όπου δύο (ή περισσότεροι) υποψήφι¬ 
οι διδάκτορες είναι πρώτοι συγγραφείς με ίση συμμετοχή 
σε δημοσίευση στο πλαίσιο της Διδακτορικής Διατριβής 
τους, μόνο ο ένας θα μπορεί να κάνει αίτηση για σύσταση 
Επταμελούς Εξεταστικής Επιτροπής χρησιμοποιώντας 
την εν λόγω δημοσίευση. Η Συνέλευση μπορεί να επιτρέ¬ 
ψει σε δεύτερο/η υποψήφιο/α διδάκτορα (πρώτο συγ¬ 
γραφέα με ίση συμμετοχή) να χρησιμοποιήσει την ίδια 
δημοσίευση με άλλον/η υποψήφιο/α διδάκτορα, εφόσον 
κρίνει ότι πρόκειται περί εξαιρετικής δημοσίευσης. 

Στις περιπτώσεις όπου ο/η υποψήφιος/α διδάκτορας 
εκπονεί τη Διδακτορική Διατριβή του/της σε εργαστήριο 
ή χώρο εκτός του ΔΠΘ, η δημοσίευση που θα χρησιμο¬ 
ποιήσει κατά την αίτηση για τη σύσταση Επταμελούς 
Εξεταστικής Επιτροπής θα πρέπει σαφώς να αναφέρει το 
Τμήμα Ιατρικής και το Δημοκρίτειο Πανεπιστήμιο Θρά¬ 
κης στα στοιχεία των συγγραφέων (3ίίίΙί3ΐίοη5). Δημοσι¬ 
εύσεις χωρίς αναφορά στο Τμήμα δε θα γίνονται δεκτές. 




Τεύχος Β' 1395/25.04.2018 

Άρθρο 15 

Συγγραφή Διδακτορικής Διατριβής 

Η συγγραφή της διατριβής πραγματοποιείται είτε 
στην ελληνική γλώσσα και περιέχει εκτενή περίληψη 
στην αγγλική (τουλάχιστον 2 σελίδες) είτε στην αγγλική 
ή σε άλλη επίσημη γλώσσα της ΕΕ πλην των Ελληνικών, 
εφόσον αυτό έχει γίνει αποδεκτό από την Συνέλευση, με 
αντίστοιχη εκτενή περίληψη στην ελληνική γλώσσα (του¬ 
λάχιστον 2 σελίδες). Στο τελικό ανάτυπο της Διδακτορι¬ 
κής Διατριβής σε χωριστό παράρτημα περιλαμβάνεται 
και ανάτυπο της δημοσίευσης ή των δημοσιεύσεων που 
έγιναν στο πλαίσιο της Διδακτορικής Διατριβής (ή στην 
περίπτωση που δεν υπάρχουν τα ανάτυπα, αντίγραφο 
της δημοσίευσης ή των δημοσιεύσεων στην τελική τους 
μορφή). 

Άρθρο 16 

Υποστήριξη και Αξιολόγηση της 

Διδακτορικής Διατριβής 

Μετά την επιτυχή ολοκλήρωση του ερευνητικού έρ¬ 
γου του υποψηφίου, τη δημοσίευση μέρους ή όλων 
των αποτελεσμάτων της εργασίας του και τη σύνταξη 
ενός προσχεδίου της διδακτορικής διατριβής ο/η υπο- 
ψήφιος/α διδάκτορας υποβάλλει αίτηση στην Τριμελή 
Συμβουλευτική Επιτροπή, για δημόσια υποστήριξη και 
αξιολόγησή της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις καθώς και 
χρονοδιάγραμμα υλοποίησης. 

Το αίτημα της Τριμελούς συνοδευόμενο από το ανά¬ 
τυπο της δημοσίευσης και περίληψη της Διδακτορικής 
Διατριβής διαβιβάζεται στη Συνέλευση του Τμήματος. 
Στην περίπτωση που δεν έχει ακόμη ολοκληρωθεί η δι¬ 
αδικασία της δημοσίευσης και δεν υπάρχει ανάτυπο, η 
τριμελής μπορεί να κάνει αίτηση με ένα απλό αντίγραφο 
της προς δημοσίευση εργασίας στην τελική της μορφή 
και την επιστολή αποδοχής (Ιθϊϊθγ οί 3ςεθρΐ3ηςθ) από 
το περιοδικό. 

Η Συνέλευση του Τμήματος, μετά την κατάθεση ανα¬ 
λυτικής θετικής Εισηγητικής Έκθεσης της Τριμελούς 
Συμβουλευτικής Επιτροπής, ορίζει Επταμελή Εξεταστική 
Επιτροπή για την αξιολόγηση της Διδακτορικής Διατρι¬ 
βής του/της υποψήφιου/ας διδάκτορα. Σε αυτήν μετέ¬ 
χουν τα μέλη τηςΤριμελούς Συμβουλευτικής Επιτροπής 
και τέσσερα επιπλέον μέλη που πληρούν τα κριτήρια 
του άρθρου 39 παρ. 2 εδάφιο β' του ν. 4485/2017 και 
έχουν την ίδια ή συναφή ειδικότητα με τον επιστημονι¬ 
κό πεδίο της Διδακτορικής Διατριβής. Όλα τα μέλη της 
Επταμελούς Εξεταστικής Επιτροπής πρέπει να έχουν την 
ίδια ή συναφή επιστημονική ειδικότητα με το γνωστικό 
αντικείμενο της διατριβής. Συνιστάται τουλάχιστον ένα 


μέλος της επιτροπής να προέρχεται από άλλο τμήμα 
του Δ.Π.Θ. ή άλλο Α.Ε.Ι. ή να είναι ερευνητής αναγνωρι¬ 
σμένου ερευνητικού κέντρου της Ελλάδας. Η Τριμελής 
Συμβουλευτική Επιτροπή έχει δικαίωμα πρότασης των 
μελών της Επταμελούς Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής, τα οποία δεν μπορούν να 
μετέχουν σε αυτήν, αντικαθίστανται από ισάριθμα νέα 
μέλη που πληρούν τα κριτήρια του άρθρου 39 παρ.2 εδά¬ 
φια β' και γ'του ν. 4485/2017.Τα αφυπηρετήσαντα μέλη 
δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα¬ 
μελούς Εξεταστικής Επιτροπής. 

Η αξιολόγηση και η τελική κρίση της διδακτορικής 
διατριβής αποτελεί ευθύνη της Επταμελούς Εξεταστικής 
Επιτροπής. Η δημόσια παρουσίαση της Διδακτορικής 
Διατριβής πρέπει και μπορεί να πραγματοποιηθεί μόνο 
εφόσον το θέμα παραμένει επιστημονικά επίκαιρο. Εφό¬ 
σον παρέλθει ένα (1) έτος από τον ορισμό της Επταμε¬ 
λούς Εξεταστικής Επιτροπής χωρίς να έχει πραγματο¬ 
ποιηθεί η δημόσια παρουσίαση, η διδακτορική διατριβή 
θα διακόπτεται. Σε αυτήν την περίπτωση η δημόσια 
παρουσίαση της Διδακτορικής Διατριβής θα μπορεί να 
γίνει μόνο κατόπιν αίτησης-βεβαίωσηςτου επιβλέποντος 
προς τη Συνέλευση ότι το θέμα εξακολουθεί να είναι 
επίκαιρο και έγκρισης της Συνέλευσης. 

Με ευθύνη του Επιβλέποντα/ουσας Καθηγητή/τριας 
και του/της υποψήφιου/ας διδάκτορα τα μέλη της Επτα¬ 
μελούς Εξεταστικής Επιτροπής λαμβάνουν το προσχέ¬ 
διο της Διδακτορικής Διατριβής τουλάχιστον τρεις (3) 
εβδομάδες πριν τη δημόσια παρουσίαση της Διατριβής. 

Ο τόπος και ο χρόνος της παρουσίασης αποφασίζεται 
από κοινού από τον Επιβλέποντα Καθηγητή και τον/την 
υποψήφιο/α διδάκτορα και γνωστοποιείται στη γραμμα¬ 
τεία από τον επιβλέποντα τουλάχιστον δέκα (10) ημέ¬ 
ρες πριν την παρουσίαση. Η γραμματεία ανακοινώνει τη 
δημόσια παρουσίαση της Διδακτορικής Διατριβής μία 
(1) εβδομάδα πριν την πραγματοποίηση της. Η γραμ¬ 
ματεία έχει επίσης την ευθύνη να ανακοινώνει τις τυχόν 
αναβολές, ακυρώσεις ή αλλαγές στην ώρα και στο χώρο 
διεξαγωγής της δημόσιας παρουσίασης κατόπιν συνεν- 
νοήσεως με τον επιβλέποντα. Όλες οι παραπάνω ανακοι¬ 
νώσεις θα γίνονται μέσω ηλεκτρονικού ταχυδρομείου. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίωρο, 
ενώπιον της Επταμελούς Εξεταστικής Επιτροπής και 
ακροατηρίου επιστημόνων και φοιτητών. Η διαδικα¬ 
σία της δημόσιας υποστήριξης προϋποθέτει τη φυσική 
παρουσία τουλάχιστον των τεσσάρων (4) μελών της 
Επταμελούς Εξεταστικής Επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτρο¬ 
πής είναι δυνατό να υποβληθούν ερωτήσεις και από το 
ακροατήριο. 

Στη συνέχεια ο/η υποψήφιος/α αποχωρεί και η Επτα- 
μελής Εξεταστική Επιτροπή συσκέπτεται χωρίς την 
παρουσία τρίτων και κρίνει τη διατριβή ως προς την 
ποιότητα, την πληρότητα, την πρωτότυπη σκέψη και 
την συμβολή της στην επιστήμη και με βάση αυτά τα 
κριτήρια διατυπώνει την τελική της κρίση και τη βαθ¬ 
μολογεί. Επίσης αξιολογούνται οι γνώσεις, οι ικανότητες 
και γενικά η επάρκεια του υποψηφίου στο επιστημονικό 
πεδίο της διατριβής του/της. Με βάση αυτά τα κριτήρια 
διατυπώνει την τελική της κρίση και βαθμολογία. 

Η έγκριση και βαθμολόγηση βεβαιώνεται με σχετικό 
Πρακτικό. Η Διδακτορική Διατριβή εγκρίνεται με πλει- 
οψηφία τουλάχιστον πέντε (5) μελών της Επταμελούς 
Εξεταστικής Επιτροπής. Η Εξεταστική Επιτροπή δύναται 
να αναπέμψει με απόφαση της τη διατριβή για διορθώ¬ 
σεις ή επεξηγήσεις για διάστημα μέχρι έξι (6) μήνες. Το 
τελικό Πρακτικό υπογράφεται από όλα τα συμμετέχοντα 
στη διαδικασία της αξιολόγησης της διατριβής μέλη της 
Επταμελούς Εξεταστικής Επιτροπής και διαβιβάζεται στη 
Συνέλευση του Τμήματος. Σε περίπτωση κατά την οποία 
το Πρακτικό φέρει υπογραφές τεσσάρων μελών της 
Επταμελούς Επιτροπής και πέμπτο μέλος έχει υπογρά¬ 
ψει την Εισηγητική Έκθεση, ο τίτλος θεωρείται ότι έχει 
χορηγηθεί εγκύρως (ν. 4186/2013, άρθρο 39, παρ. 18). 

Η εγκριθείσα διδακτορική διατριβή βαθμολογείται με 
την ακόλουθη κλίμακα: 

- Άριστα 

- Λίαν Καλώς 

- Καλώς. 

Εάν ενδείκνυται, τα μέλη της επιτροπής μπορούν να 
προτείνουν διορθώσεις οι οποίες θα πρέπει να δίνονται 
εγγράφως στον υποψήφιο και η επιτροπή θα πρέπει 
να ορίζει με σαφήνεια στην έκθεση αν θα χρειαστεί να 
επαναξιολογήσει τη Διδακτορική Διατριβή σε νέα συ¬ 
νεδρίαση ή όχι και να καθορίσει τη σχετική προθεσμία. 
Επομένως η Επταμελής Εξεταστική Επιτροπή: 

1) Μπορεί να εγκρίνει τη διδακτορική διατριβή όπως 
αυτή έχει υποβληθεί. 

2) Μπορεί να ζητήσει ήσσονος ή μείζονος σημασίας 
τροποποιήσεις ως προϋπόθεση της έγκρισης. 

3) Μπορεί να αρνηθεί την έγκριση της. 

Στην περίπτωση όπου ζητούνται ήσσονος σημασί¬ 
ας τροποποιήσεις, η Τριμελής Επιτροπή, ενεργώντας 
εξ ονόματος της Επταμελούς Εξεταστικής Επιτροπής, 
εξουσιοδοτείται, όταν λάβει τις τροποποιήσεις, να δώ¬ 
σει την τελική έγκριση. Στην περίπτωση όπου ζητούνται 
μείζονος σημασίας τροποποιήσεις, η Επταμελής Εξετα¬ 
στική Επιτροπή ως σώμα πρέπει να εγκρίνει την τρο¬ 
ποποιημένη διατριβή. Στην τελευταία αυτή περίπτωση, 
η επικοινωνία των μελών της Επταμελούς Εξεταστικής 
Επιτροπής μπορεί να γίνει μέσω ηλεκτρονικών μέσων 
και η απόφαση της θα είναι τελική. 

Άρθρο 17 

Αναγόρευση και Καθομολόγηση Διδακτόρων 

Η επίσημη αναγόρευση και καθομολόγηση του/της 
υποψήφιου/ας διδάκτορα γίνεται από τη Συνέλευση του 
Τμήματος σε δημόσια συνεδρίαση παρουσία του/της 


υποψήφιου/ας Διδάκτορα. Ο/Η Πρόεδρος του Τμήματος 
θέτει υπόψη του Σώματος το Πρακτικό της Εξεταστικής 
Επιτροπής, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγη¬ 
σης της Διδακτορικής Διατριβής και ακολουθεί η ανα¬ 
γόρευση και καθομολόγηση του/της υποψηφίου/ας σε 
Διδάκτορα του Τμήματος. Η τελετή περιγράφεται στο 
παράρτημα του παρόντος Κανονισμού. Οι διδάκτορες 
που δεν μπορούν να παραστούν στην τελετή ορκωμο¬ 
σίας θα μπορούν να παραλαμβάνουν το διδακτορικό 
δίπλωμα οι ίδιοι ή με εξουσιοδοτημένο εκπρόσωπο τους 
σε ημερομηνία μεταγενέστερη της τελετής ορκωμοσίας. 

Προϋπόθεση για την αναγόρευση αποτελεί η κατάθε¬ 
ση της Διδακτορικής Διατριβής και της περίληψης της 
στην Κεντρική Βιβλιοθήκη του Δημοκρίτειου Πανεπιστη¬ 
μίου Θράκης (σε έντυπη και ηλεκτρονική μορφή), στο 
Εθνικό Κέντρο Τεκμηρίωσης, στην Εθνική Βιβλιοθήκη 
και, εφόσον το οικείο Τμήμα το επιθυμεί, με απόφαση της 
Συνέλευσης θα διατηρείται αντίγραφο της σε ηλεκτρονι¬ 
κή μορφή σε ειδικά διαμορφωμένο ηλεκτρονικό αρχείο. 

Στον/στην Διδάκτορα χορηγείται Αντίγραφο Διδακτο¬ 
ρικού Διπλώματος. 

Άρθρο 18 

Είδος και Τύπος Διδακτορικού Διπλώματος 

Ο τίτλος του Διδακτορικού Διπλώματος είναι δημόσιο 
έγγραφο, απονέμεται δε στο γνωστικό αντικείμενο του 
Τμήματος στο οποίο εκπονήθηκε η διδακτορική δια¬ 
τριβή, μετά την περάτωση των υποχρεώσεων του/της 
υποψηφίου διδάκτορα όπως ορίζονται στον παρόντα 
Κανονισμό. 

Τον τύπο του Διδακτορικού Διπλώματος ορίζει με από¬ 
φαση της η Σύγκλητος του Δημοκρίτειου Πανεπιστημίου 
Θράκης. Στο Διδακτορικό Δίπλωμα (περγαμηνή/πάπυ- 
ρος) αναφέρεταιτοΔημοκρίτειο Πανεπιστήμιο Θράκης, 
το Τμήμα Ιατρικής, το όνομα, επώνυμο, πατρώνυμο και 
τόπος καταγωγής του διδάκτορα, και η ημερομηνία ανα¬ 
γόρευσης. Το Διδακτορικό Δίπλωμα υπογράφεται από 
τον/την Πρύτανη, τον/την Πρόεδρο του Τμήματος και 
τον/την Γραμματέα του Τ μήματος και σφραγίζεται με τη 
σφραγίδα του Δ.Π.Θ. 

Στον διδάκτορα είναι δυνατόν να χορηγείται, πριν από 
την καθομολόγηση, πιστοποιητικό επιτυχούς περάτωσης 
της διδακτορικής διατριβής του. 

Άρθρο 19 

Παράλληλες Δραστηριότητες 

1. α) Στην περίπτωση που ο υποψήφιος διδάκτορας 
είναι κάτοχος Διπλώματος Μεταπτυχιακών Σπουδών 
άλλου συναφούς Τμήματος από αυτό που εκπονεί τη 
διδακτορική του διατριβή ή και σε άλλες αντίστοιχες 
περιπτώσεις, ο Επιβλέπων, μετά από σύμφωνη γνώμη 
της Συμβουλευτικής Επιτροπής, μπορεί να ζητήσει από 
τον υποψήφιο διδάκτορα, εφόσον αυτό κρίνεται απαραί¬ 
τητο, την υποχρεωτική παρακολούθηση συγκεκριμένων 
μαθημάτων μεταπτυχιακού επιπέδου του οικείου Τμήμα¬ 
τος ή άλλωνΤμημάτων του Δημοκρίτειου Πανεπιστημίου 
Θράκης, μετά από έγκριση της Συνέλευσης ή της Ε.Δ.Ε. 
του Τμήματος υποδοχής. 

β)Τη σχετική έγκριση αιτείται ο Επιβλέπων Καθηγητής. 
Η παρακολούθηση αυτή μπορεί να συνεπάγεται τη συμ¬ 
μετοχή σε εξετάσεις, όχι όμως δικαίωμα ή υποχρέωση 
εγγραφής ή αποφοίτησης από άλλο Πρόγραμμα. 

γ) Στον εσωτερικό Κανονισμό Μεταπτυχιακών Σπου¬ 
δών των Π.Μ.Σ. μπορεί να προβλέπεται η υποχρεωτική 
παρακολούθηση ειδικών μαθημάτων διδακτορικού επι¬ 
πέδου που προσφέρονται στους υποψηφίους διδάκτο¬ 
ρες του Τμήματος. Εάν απαιτηθεί η υποχρεωτική παρα¬ 
κολούθηση μαθημάτων από τον υποψήφιο διδάκτορα, 
αυτό πρέπει να συμβεί κατά το πρώτο έτος εγγραφής 
του στο Διδακτορικό Πρόγραμμα Σπουδών. 

2. Ο/Η υποψήφιος/α διδάκτορας έχει τη δυνατότη¬ 
τα να πραγματοποιήσει ένα μέρος της έρευνας του σε 
Πανεπιστήμιο άλλης χώρας μετά από σύμφωνη γνώμη 
της Συμβουλευτικής Επιτροπής και της Συνέλευσης του 
Τμήματος, προκειμένου να εξοικειωθεί με το διεθνές 
σύστημα αξιολόγησης και τεκμηρίωσης της επιστημο¬ 
νικής γνώσης. Ο/Η υποψήφιος/α οφείλει να επιδιώκει 
ενεργή παρουσία στο διεθνές ακαδημαϊκό σύστημα, 
συμμετέχοντας σε σεμινάρια ή επιστημονικά συνέδρια, 
αποβλέποντας στην αναγνώριση της έρευνας του/της 
με δημοσιεύσεις σε περιοδικά με σύστημα κριτών, όπου 
αυτό είναι εφικτό. 

3. Εφόσον υπάρχει οικονομική δυνατότητα, τα Π.Μ.Σ. 
επιχορηγούν τη συμμετοχή των υποψηφίων διδακτόρων 
σε εθνικά ή διεθνή συνέδρια μετά από απόφαση της Συ¬ 
νέλευσης ή της Ε.Δ.Ε.. 

Άρθρο 20 
Διαγραφή 

Η Συνέλευση του Τμήματος Ιατρικής, μετά από εισή¬ 
γηση τηςΤριμελούς Συμβουλευτικής Επιτροπής, μπορεί 
να αποφασίσει τη διαγραφή υποψήφιου/ας διδάκτορα 
του/της οποίου/ας η πρόοδος κρίνεται ως ανεπαρκής, 
όπως και όταν το τελικό κείμενο της Διδακτορικής Δια¬ 
τριβής που ο/η υποψήφιος/α υποβάλλει προς την Τρι¬ 
μελή Συμβουλευτική Επιτροπή, με αίτηση για δημόσια 
υποστήριξη και αξιολόγηση της παρουσιάζει εκτεταμένα 
σημεία λογοκλοπής. Εάν του έχει ήδη απονεμηθεί το Δι¬ 
δακτορικό Δίπλωμα, αυτό ανακαλείται. 

Στην απόφαση της Συνέλευσης τεκμηριώνονται οι 
λόγοι διαγραφής. Λόγοι διαγραφής συνιστούν επίσης: 

ί. Η παράλειψη υποβολής για τρία (3) συνεχή χρόνια 
αναλυτικού υπομνήματος σχετικά με την πρόοδο της Δι¬ 
δακτορικής του Διατριβής, χωρίς να έχει δοθεί αναστολή. 

Μ. Η ύπαρξη δύο (2) τουλάχιστον συνεχών αρνητικών 
εκθέσεων προόδου. 

ϋί. Η πάροδος της ανώτατης προθεσμίας εκπόνησης 
της διατριβής, η οποία ορίζεται στο άρθρο 6 του παρό¬ 
ντος Κανονισμού. 

ίν. Η πάροδος δύο (2) ετών μετά τη λήξη της πενταε¬ 
τίας χωρίς αίτηση παράτασης ή πάροδος δύο (2) ετών 
μετά την τελευταία αίτηση παράτασης χωρίς νέα αίτηση 
παράτασης. 

ν. Η παράβαση δεοντολογικών κανόνων ή ανάρμοστη 
συμπεριφορά από τον υποψήφιο/α διδάκτορα. 


Επίσης διαγραφή του/της υποφήφιου/ας διδάκτορα 
μπορεί να γίνει και μετά από αίτησή του/της. 

Στις περιπτώσεις ίί και ίίί ο Επιβλέπων αποστέλλει προ¬ 
ειδοποιητική επιστολή στον/στην υποψήφιο/α διδάκτο¬ 
ρα στην οποία θα τον ενημερώνει για την επερχόμενη 
διαγραφή και τους λόγους που την επιβάλλουν. Αν δεν 
υπάρξει τεκμηριωμένη απάντηση στην ανωτέρω επιστο¬ 
λή και αίτηση παράτασης/συνέχισης της Διδακτορικής 
Διατριβής εντός τριμήνου από την ημερομηνία αποστο¬ 
λής της συστημένης επιστολής, η Συνέλευση διαγράφει 
τον/την υποψήφιο/α διδάκτορα από το μητρώο του 
Τμήματος. 

Άρθρο 21 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση της ΣυνέλευσηςτουΤμήματος (άρθρο 9 
παρ. 3 εδάφιο ε' του ν. 3685/2008 που παραμένει σε ισχύ 
σύμφωνα με το άρθρο 88 περ. α' του ν. 4485/2017) και 
κοινή απόφαση των Υπουργείων Παιδείας και Οικονομι¬ 
κών μπορεί να ανατίθεται σε υποψήφιους/ες διδάκτορες 
η επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο με ωριαία αντιμισθία, η οποία 
επιβαρύνει τον τακτικό προϋπολογισμό του Ιδρύματος. 

Άρθρο 22 

Παράλληλη φοίτηση σε Π.Μ.Σ. 

και εκπόνηση Διδακτορικής Διατριβής 

Όσοι μεταπτυχιακοί φοιτητές επιθυμούν μπορούν να 
εκπονήσουν διδακτορική διατριβή παράλληλα με τη 
φοίτηση τους σε μεταπτυχιακό πρόγραμμα. 

Άρθρο 23 

Διοικητική Υποστήριξη των 

Διδακτορικών Σπουδών 

Η διοικητική υποστήριξη των Διδακτορικών Σπουδών 
γίνεται από τη Γραμματεία του οικείου Τμήματος στο 
οποίο εκπονείται. 

Στη Γραμματεία του Τμήματος τηρείται αρχείο με 
ατομική μερίδα για κάθε υποψήφιο/α διδάκτορα, στην 
οποία καταγράφεται κάθε στοιχείο σχετικό με τις σπου¬ 
δές του/της. 

Άρθρο 24 

Αξιολόγηση Προγραμμάτων 

Διδακτορικών Σπουδών 

Στα κριτήρια για τη διαδικασία εσωτερικής αξιολόγη¬ 
σης των Προγραμμάτων Διδακτορικών Σπουδών περι¬ 
λαμβάνεται ο αριθμός των δημοσιεύσεων που προέκυ- 
ψαν από διδακτορικές διατριβές που εκπονήθηκαν στο 
πλαίσιο των Προγραμμάτων αυτών και οι αναφορές σ' 
αυτές σε εγχειρίδια ή μελέτες άλλων επιστημόνων. 

Άρθρο 25 

Ισχύς του Κανονισμού 

Οι διατάξεις του παρόντος Κανονισμού ισχύουν από 
τη δημοσίευση του στην Εφημερίδα της Κυβερνήσεως. 

ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού 
Διδακτορικών Σπουδών) 

1. Απονομή Διδακτορικού Διπλώματος. Τελετή 

2. Τύπος Διδακτορικού Διπλώματος (Δ.Δ.) του Δ.Π.Θ. 

3. Τύπος Πιστοποιητικού αναγόρευσης Διδάκτορα 

4. Υπόδειγμα Αίτησης Υποψηφίου Διδάκτορα 

5. Κατάλογος με συντομογραφίες 


1. Απονομή Διδακτορικού Διπλώματος Τελετή καθομολόγησης 

Η αναγόρευση του υποψηφίου σε Διδάκτορα του Τμήματος Ιατρικής της Σχολής Επιστημών Υγείας του Δημοκρί- 
τειου Πανεπιστημίου Θράκης γίνεται από τη Συνέλευση σε μία από τις συνεδριάσεις της, η ημερήσια διάταξη της 
οποίας περιλαμβάνει ως ίδιον θέμα αντίστοιχα την αναγόρευση και την ορκωμοσία του υποψηφίου. 

Κατά την τελετή της αναγόρευσης του υποψηφίου σε Διδάκτορα αναγιγνώσκεται από τον Πρόεδρο του Τ μήματος 
το πρακτικό της Επταμελούς Εξεταστικής Επιτροπής. 

Ακολούθως ο υποψήφιος θέτοντας τη δεξιά παλάμη του επί του ιερού Ευαγγελίου (ή του Κορανίου ανάλογα) 
δίδει τον κάτωθι νενομισμένο όρκο. 

«Επεί περ το Τμήμα Ιατρικής του Δημοκρίτειου Πανεπιστημίου Θράκης, του Πρυτάνεως επινεύσαντος, εις τους 
εαυτού διδάκτορας δοκιμασάμενον/δοκιμασαμένην ηξίωσέν με, αυτώ και τη Πρυτανίη την πίστιν τήνδε δίδωμι: 

«Της μεν επιστήμης ως οίον τε μάλιστα επιμελήσεσθαι, τελειότερον αυτήν προαγαγείν, αγλάίασαι δε αεί πειράσε- 
σθαι μηδέ χρήσεσθαι ταύτη επί χρηματισμώ ή κενού κλέους Θήρα, αλλ' εφ' ω της θείας αλήθειας το φως διαχεόμενον 
αεί πλείοσιν επαυγάζειν, παν δε ποιήσειν προθύμως, ό,τι αν μέλλη εις ευσέβειαν και κόσμον ηθών και σεμνότηταν 
τρόπων οίσειν μηδέ της των άλλων διδασκαλίας συν αβελτηρία κατεπιχειρήσειν επαιρόμενος/επαιρομένη, τα δε 
εκείνοις δεδογμένα κατασοφιστεύειν πειρώμενος/πειρωμένη μηδέ διδάσκειν εθελήσειν ταναντία ων γιγνώσκω 
μηδέ των Μουσών αξίωμα αισχυνείντητων ηθών ακοσμία. Ταύτην την επαγγελίαν επιτελούντι/επιτελούση είη μοι 
ο θεός αρωγός.» 

Για όσους/ες δεν επιθυμούν να δώσουν όρκο θρησκευτικού τύπου, επιτρέπεται απλή επίκληση της τιμής και της 
συνείδησής τους. 

Στην περίπτωση αυτή ο/η υποψήφιος/α Διδάκτορας δηλώνει τα εξής: 

«Της μεν επιστήμης ως οίον τε μάλιστα επιμελήσεσθαι, τελειότερον αυτήν προαγαγείν, αγλάίασαι δε αεί πειράσε- 
σθαι μηδέ χρήσεσθαι ταύτη επί χρηματισμώ ή κενού κλέους Θήρα, αλλ' εφ' ω της θείας αλήθειας το φως διαχεόμενον 
αεί πλείοσιν επαυγάζειν, παν δε ποιήσειν προθύμως, ό,τι αν μέλλη εις ευσέβειαν και κόσμον ηθών και σεμνότηταν 
τρόπων οίσειν μηδέ της των άλλων διδασκαλίας συν αβελτηρία κατεπιχειρήσειν επαιρόμενος/επαιρομένη, τα δε 
εκείνοις δεδογμένα κατασοφιστεύειν πειρώμενος/πειρωμένη μηδέ διδάσκειν εθελήσειν ταναντία ων γιγνώσκω 
μηδέ των Μουσών αξίωμα αισχυνείντητων ηθών ακοσμία.Ταύτην την επαγγελίαν επιτελούντι/επιτελούση είη μοι 
ο θεός αρωγός.» 

2. Τύπος Διδακτορικού Διπλώματος (Δ.Δ.) του Δ.Π.Θ. 
ΕΛΛΗΝΙΚΗ ΔΗΜΟΚΡΑΤΙΑ 

ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΙΑΤΡΙΚΗΣ 

ΑΡΙΘΜΟΣ ΔΙΠΛΩΜΑΤΟΣ.... 

ΠΡΥΤΑΝΕΥ ΟΝΤΟΣ 

ΕΝ ΤΩ ΔΗΜΟΚΡΙΤΕΙΩ ΠΑΝΕΠΙΣΤΗΜΙΩ ΘΡΑΚΗΣ 
(Όνομα Πατρώνυμο Επώνυμο του Πρύτανη) 

ΚΑΘΗΓΗΤΟΥ (ειδικότητα) 

(Όνομα Πατρώνυμο Επώνυμο του Προέδρου του Τμήματος) 
ΚΑΘΗΓΗΤΗΣ (ειδικότητα) 

ΕΠΙ ΔΕ ΤΟΥ ΠΑΡΟΝΤΟΣ ΤΟΥ ΤΜΗΜΑΤΟΣ ΙΑΤΡΙΚΗΣ 
ΠΡΟΕΔΡΟΣ 

(Όνομα Πατρώνυμο Επώνυμο του Διδάκτορα) 

ΑΠΟ ΔΟΓΜΑΤΟΣ ΟΜΟΘΥΜΟΥ ΤΟΥ ΤΜΗΜΑΤΟΣ ΙΑΤΡΙΚΗΣ 
ΕΙΣ ΤΟΥΣ ΔΙΔΑΚΤΟΡΑΣ ΤΟΥ ΤΜΗΜΑΤΟΣ ΙΑΤΡΙΚΗΣ 
ΕΝΕΚΡΙΝΕ 

ΜΕ ΕΠΙΔΟΣΙΝ «.» 

ΜΗΝΟΣ ΙΟΥΝΙΟΥ ΕΙΚΟΣΤΗΝ ΕΒΔΟΜΗΝ 
ΕΤΕΙ ΕΝΑΤΩ ΚΑΙ ΔΙΣ ΧΙΛΙΟΣΤΩ 

Ο ΠΡΥΤΑΝΙΣ ΤΟΥ Δ.Π.Θ. Ο ΠΡΟΕΔΡΟΣ ΤΟΥ ΤΜΗΜΑΤΟΣ 


Ο ΓΡΑΜΜΑΤΕΥΣ ΤΟΥ ΤΜΗΜΑΤΟΣ 

3. Τύπος Πιστοποιητικού αναγόρευσης Διδάκτορα 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΣΧΟΛΗ ΕΠΙΣΤΗΜΩΝ ΥΓΕΙΑΣ 
ΤΜΗΜΑ ΙΑΤΡΙΚΗΣ 
Πιστοποιείται ότι: 

Ο/Η κύριος/κυρία (Ονομα Επώνυμο Πατρώνυμο του Διδάκτορα) από (όνομα πόλης) 
I Ιτυχιούχος του (Ονομα Τμήματος Σχολής Πανεπιστημίου) μετά τη νόμιμη δοκιμασία και 
αφού εξεπλήρωσε επιτυχώς όλες τις υποχρεώσεις του/της για το διδακτορικό δίπλωμα, όπως 
ορίζει ο Νόμος, κρίθηκε άξιος/α του διπλώματος αυτού, με βαθμό 

«.» 

και αναγορεύτηκε Διδάκτορας του Τμήματος Ιατρικής την (ημερομηνία). 

Το παρόν έχει θέση αντιγράφου Διδακτορικού Διπλώματος. 

Το πιστοποιητικό αυτό, το οποίο ζήτησε ο ενδιαφερόμενης/όμενη, του/της χορηγείται για 
κάθε νόμιμη χρήση. 

Αλεξανδρούπολη Ημερομηνία (ημέρα-μήνας-έτος) 


Ο/Η Γραμματέας του Τμήματος Ιατρικής 


(υπογραφή-σφραγίδα) 

4. Υπόδειγμα Αίτησης Υποψηφίου Διδάκτορα 



Δημοκρίτειο 

Πανεπιστήμιο 

Θράκης 


Προς: Την Γραμματεία 

του Τμήματος 
Ιατρικής του ΔΠΘ 


ΑΙΤΗΣΗ 


Επώνυμο: 


Όνομα: 


Πατρώνυμο: 


Πτυχίο: 

Πανεπιστήμιο: 

ΔΜΣ: 

Πανεπιστήμιο: 

Διεύθυνση 

κατοικίας: 

Οδός: 

Αρίθμ.: 

Τ.Κ.: 


Πόλη: 

Νομός: 


Τηλέφωνα 

Οικίας: 

Κινητό: 


6-ΠΊ3ΪΙ: 



Παρακαλώ να δεχθείτε το αίτημά μου για έναρξη εκπόνησης Διδακτορικής Διατριβής στο 
Τμήμα Ιατρικής της Σχολής Επιστημών Υγείας του Δημοκριτείου Πανεπιστημίου Θράκης, 
στο Γνωστικό Αντικείμενο/Επιστημονική Περιοχή: 

με 

θέμα:. 


Ως επιβλέπον μέλος Δ.Ε.Π. προτείνω τον/την 


Ο ΑΪΤΩΝ / Η ΑΙΤΟΥΣΑ 

Συνημμένα υποβάλλονται όσα τα ακόλουθα δικαιολογητικά είναι απαραίτητα σύμφωνα 
με τον Κανονισμό Διδακτορικών Διατριβών ( επιλέξτε και υπογραμμίστε όσα 
απαιτούνται από το 1-14): 

1. Αντίγραφο πτυχίου 

2. Αντίγραφο Διπλώματος Μεταπτυχιακών Σπουδών 

3. Πιστοποιητικό Ξένης Γλώσσας 

4. Πλήρες Βιογραφικό Σημείωμα 

5. Προσχέδιο Διδακτορικής Διατριβής 

6. Βεβαίωση σειράς κατάταξης κατά το ακαδημαϊκό έτος αποφοίτησης 

7. Αντίγραφό 2 ου πτυχίου 

8. Βεβαίωση του νοσοκομείου ότι έχει περατωθεί το 2° έτος ειδικότητας 

9. Ανάτυπο δημοσιευμένης εργασίας 

10. Αντίγραφο βραβείου ή ανάτυπο της δημοσίευσης 

11. Βεβαίωση του φορέα που παρείχε υποτροφία 

12. Βεβαίωση ή αντίγραφο της σύμβασης του ΕΛΚΕ ή του 

13. Φορέα που διαχειρίζεται το έργο ή του αντίστοιχου οργανισμού/ 

Ιδρύματος όπου πραγματοποιήθηκε η εργασίας 

14. Σύμφωνη γνώμη του επιβλέποντα 


Επισημαίνεται : 

> Ότι η υποβολή απλών, ευανάγνωστων φωτοαντιγράφων, υπέχει θέση υπεύθυνης δήλωσης 
του πολίτη, περί της ακρίβειας και εγκυρότητας των υποβαλλόμενων φωτοαντιγράφων, και 
εξισώνεται με την υπεύθυνη δήλωση του ν. 1599/1986. 

> Στις περιπτώσεις προσκόμισης παραποιημένων ή πλαστών φωτοαντιγράφων όχι μόνο 
επιβάλλονται οι κυρώσεις του ν. 1599/1986 ή άλλες ποινικές κυρώσεις, αλλά ανακαλείται 
αμέσως και η διοικητική ή άλλη πράξη, για την έκδοση της οποίας χρησιμοποιήθηκαν τα 
φωτοαντίγραφα αυτά. 


Ημερομηνία: / /20 

Υπογραφή 

5. ΚΑΤΑΛΟΓΟΣ ΜΕ ΣΥΝΤΟΜΟΓΡΑΦΙΕΣ 


ΑΕΙ 

Ανώτατα Εκπαιδευτικά Ιδρύματα 

Δ.Π.Θ. 

Δημοκρίτειο Πανεπιστήμιο Θράκης 

ΔΔ 

Διδακτορική Διατριβή 

ΔΕΠ 

Διδακτικό Ερευνητικό Προσωπικό 

ΔΜΣ 

Δίπλωμα Μεταπτυχιακών Σπουδών 

ΔΟΑΤΑΠ 

Διεπιστημονικός Οργανισμός Αναγνώρισης Τίτλων 

Ακαδημαϊκών & Πληροφόρησης 

ΕΕΕ 

Επταμελής Εξεταστική Επιτροπή 

ΕΣ 

Επιστημονικό Συμβούλιο 

ΠΜΣ 

Πρόγραμμα Μεταπτυχιακών Σπουδών 

ΣΕ 

Συμβουλευτική Επιτροπή 

ΤΕΙ 

Τεχνολογικά Εκπαιδευτικά Ιδρύματα 

ΥΔ 

Υποψήφιος Διδάκτορας 


Κομοτηνή, 2 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠ ΙΔΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 

2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9 1, 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65Κ.6ί@6ί·9Γ 

Πωλήσεων: (Ισόγειο, τηλ.210 5279178- 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννθδιπ35ΐθΐ'.θΙ@θ1.9 | ' 

Παραλαβής Δημ.Ύλης: (Ισόγειο, τηλ. 210 5279167,210 5279139) πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ππη3ΐ€·3@βΐ·9 ι ' 






















